28. ΒΑΣΙΛΙΚΟΝ ΔΙΑΤΑΓΜΑ της 25/31 Ιουλ. 1952 (ΦΕΚ Α΄ 205) Περί τροποποιήσεως του άρθρ. 189 του Νόμ. 1811/51 «περί Κώδικος καταστάσεως δημοσίων διοικητικών υπαλλήλων», καθ΄ όσον αφορά εις το όριον ηλικίας των υπαλλήλων του Μετοχικού Ταμείου Β. Ναυτικού. Έχοντες υπ΄ όψιν:1)την παρ. 2 του άρθρ. 195 του Νόμ. 1811/1951, ως αντικατεστάθη υπό της παρ. 6 του άρθρ. 1 του Νόμ. 2085/1952 «περί τροποποιήσεως και συμπληρώσεως των διατάξεων του Νόμ. 1811/1951 «περί Κώδικος καταστάσεως των Δημοσίων Υπαλλήλων». 2.Την υπ΄ αριθ. 437/52 σύμφωνον Γνωμοδότησιν του Ανωτάτου Συμβουλίου Δημοσίων Υπηρεσιών. 3.Την υπ΄ αριθ. 507/52 Γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Άρθρον μόνον.-Από της ενάρξεως της ισχύος του άρθρ. 189 του Νόμ. 1811/1951 «περί Κώδικος καταστάσεως δημοσίων διοικητικών υπαλλήλων» και αφ΄ ης τούτο θέλει ισχύσει επί των υπαλλήλων των νομικών προσώπων δημοσίου δικαίου, η διάταξις του δευτέρου αυτού εδαφίου δεν έχει εφαρμογήν επί των υπαλλήλων του Μετοχικού Ταμείου Βασ. Ναυτικού. Εις τον Ημέτερον επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 